Document ID: /roh_data/filtered/fineweb-2-filterrobots_roh.jsonl.gz/51818

Las chatschaduras ed ils chatschadurs han sajettà pli pauc durant la chatscha auta. Quai cunzunt pervia da l'aura. Sajettà hajan ins cunzunt pli paucs tschiervs, di il manader da l'Uffzi da chatscha, Adrian Arquint envers RTR:
Co i vesa ora tar ils chavriels saja grev da giuditgar, di il manader da l'Uffizi da chatscha, ma probabel saja era quella cifra sut la media.
Profità da la bell'aura han chatschaduras e chatschadurs ch'èn ids a chatscha da chamutschs.
L'influenza dal luf
Era il luf ha gì ina gronda influenza sin la chatscha 2021. El ha procurà per moviment tar ils animals. Uschia haja dà lieus nua ch'i ha quest onn gì tschiervs u chavriels nua ch'i n'ha normalmain betg ed il cuntrari, di Adrian Arquint.
Plan per la chatscha speziala
Cifras concretas ed in plan per la chatscha speziala vegnan communitgads la fin october. Probabel saja necessari d'anc sajettar blers tschiervs e chavriels.